**Likumprojekta „Grozījumi Stratēģiskas nozīmes preču aprites likumā”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots, pamatojoties uz Ministru kabineta 2013. gada 4. februāra rīkojumu Nr.38 “Par Administratīvo sodu sistēmas attīstības koncepciju”, kā arī ievērojot Ministru kabineta 2014. gada 22. aprīļa sēdes protokolu Nr.24 26.§, ar kuru pieņemts zināšanai informatīvais ziņojums “Nozaru administratīvo pārkāpumu kodifikācijas ieviešanas sistēma” (turpmāk – Informatīvais ziņojums), Ministru kabineta 2016. gada 13. decembra sēdes protokolu Nr.68 67.§ informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana” un Ministru kabineta 2018. gada 18. decembra sēdes protokolu Nr.60 98.§ informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana” saskaņā ar kuriem nozaru speciālajā likumā ir jāietver Latvijas Administratīvo pārkāpumu kodeksa sevišķajā daļā paredzētie administratīvo pārkāpumu sastāvi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Stratēģiskas nozīmes preču aprites likuma (turpmāk – Likums) 2. pantu, Likuma mērķis ir nodrošināt kontrolētu stratēģiskas nozīmes preču apriti atbilstoši Latvijas Republikas nacionālajām un starptautiskajām interesēm, starptautisko eksporta kontroles režīmu prasībām un novērst kodolieroču, ķīmisko, bioloģisko un citu masveida iznīcināšanas ieroču izplatīšanu, kā arī novērst starptautiskā terorisma draudus. Stratēģiskas nozīmes preču aprite notiek saskaņā ar Likumu, Eiropas Savienības saistībām, starptautisko eksporta kontroles režīmu — Austrālijas Grupas, Vasenāras Vienošanās, Raķešu tehnoloģijas kontroles režīma un Kodolmateriālu piegādātāju grupas — prasībām, kā arī saskaņā ar Eiropas Savienības Padomes Regulu (EK) 428/2009 (2009. gada 5. maijs), ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei (turpmāk – Regula 428/2009), un citiem stratēģiskas nozīmes preču apriti regulējošiem normatīvajiem aktiem – Ieroču aprites likums, Civilām vajadzībām paredzētu sprāgstvielu aprites likums, Pirotehnisko izstrādājumu aprites likums.Šobrīd spēkā esošā Likuma 18. pants paredz atbildību par stratēģiskas nozīmes preču aprites noteikumu pārkāpšanu. Latvijas Administratīvo pārkāpumu kodeksa 166.2 pants paredz atbildību komercdarbībai bez reģistrēšanas vai bez speciālās atļaujas (licences), izziņas vai atļaujas un komercdarbības veikšanai, pārkāpjot speciālajā atļaujā (licencē), izziņā vai atļaujā minētos nosacījumus savukārt 179.1 pants un 201.10panta ceturtā daļa paredz atbildību par stratēģiskas nozīmes preču aprites noteikumu pārkāpšanu. Saskaņā ar anotācijas I. sadaļā minēto pamatojumuministrija, kas atbildīga par attiecīgā likumprojekta sagatavošanu, izstrādā vienu attiecīgā nozares speciālā likuma nodaļu, kurā iekļauj visus šajā nozarē saglabājamos administratīvos pārkāpumus un noteic kompetento iestādi (iestādes), kurai piekritīga soda piemērošana.Likumprojekts „Grozījumi Stratēģiskas nozīmes preču aprites likumā” (turpmāk – Likumprojekts) paredz izstrādāt Likumā nodaļu, kurā tiks iekļauti administratīvo pārkāpumi sastāvi, kā arī vienlaikus precizē administratīvo pārkāpumu sastāvus, ievērojot Administratīvās atbildības likumā noteikto. Nepieciešamība arī turpmāk administratīvos pārkāpumus saglabāt administratīvos pārkāpumu sistēmā izriet no Eiropas Savienības saistībām, starptautiskajiem eksporta kontroles režīmiem un Eiropas Savienības Padomes 2009. gada 5. maija regulas (EK) Nr. [428/2009](http://eur-lex.europa.eu/eli/reg/2009/428/oj/?locale=LV), ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei (turpmāk – Regula) 24. pantā, kurā ir noteikta  prasība dalībvalstīm noteikt sankcijas par stratēģiskas nozīmes preču aprites pārkāpumiem. Saskaņā ar Regulas 24. pantu, katra dalībvalstis veic atbilstīgus pasākumus visu šīs regulas noteikumu pilnīgas izpildes nodrošināšanai. Konkrēti, tās nosaka sankcijas par Regulas, kā arī tās izpildes nodrošināšanai pieņemto noteikumu pārkāpumiem. Šīm sankcijām jābūt iedarbīgām, samērīgām un atturošām.Praksē visbiežāk tiek piemēroti sodi par šādiem pārkāpumiem:1. Stratēģiskas nozīmes preces tiek importētas, eksportētas vai pārvietotas tranzītā bez licences;2. Stratēģiskas nozīmes preces tiek pārvietotas Eiropas Savienības iekšienē bez licences;3. Stratēģiskas nozīmes preču starpniecības darījumi tiek veikti bez licences;4. Militāro preču ražošana bez attiecīgas Aizsardzības ministrijas speciālās atļaujas (licences);5. Jau izsniegtas militāro preču licences izmantošanu, ja ir anulēta Aizsardzības ministrijas speciālā atļauja (licence). Saskaņā ar Valsts ieņēmumu dienesta datiem 2014. gadā naudas sods par Latvijas Administratīvo pārkāpumu kodeksa 201.10 panta ceturtās daļas administratīviem pārkāpumiem ir piemērots 5 gadījumos, 2015. gadā – 2, 2017. gadā – 1, 2018. gadā – 4 un 2019. gadā - 4. Saskaņā ar Iekšlietu ministrijas sniegtajiem datiem 2013. gadā naudas sods par Latvijas Administratīvo pārkāpumu kodeksa 179.1 panta administratīviem pārkāpumiem ir piemērots 7 gadījumos, 2014. gadā – 4, 2016. gadā – 2 gadījumos, 2017. gadā – 3, 2018. gadā – 2 un 2019. gadā - 0.Likumprojekta 4. pants paredz Likumu papildināt ar VII nodaļu “Administratīvie pārkāpumi stratēģiskas nozīmes preču aprites jomā un kompetence administratīvo pārkāpumu procesā”.Nodaļa sastāv no 20. panta “Administratīvie pārkāpumi stratēģiskas nozīmes preču aprites jomā” un 21. panta “Kompetence administratīvo pārkāpumu procesā”. Saskaņā ar Likuma 3. panta otro daļu, “Komitejas izsniegta stratēģiskas nozīmes preču licence ir nepieciešama katram Eiropas Savienības Kopējā militāro preču sarakstā, regulas 428/2009 1.pielikumā un Latvijas Republikas Nacionālajā stratēģiskas nozīmes preču un pakalpojumu sarakstā minēto preču eksporta, importa vai tranzīta sūtījumam, katram regulas 833/2014 2.pielikumā minēto preču eksporta sūtījumam, tai skaitā pārdošanai, piegādei un nodošanai, kā arī katrai Eiropas Savienības Kopējā militāro preču sarakstā, regulas 428/2009 4.pielikumā un Latvijas Republikas Nacionālajā stratēģiskas nozīmes preču un pakalpojumu sarakstā minēto preču pārvietošanai starp Eiropas Savienības dalībvalstīm”. Likuma 5. panta septītā daļa paredz, ka “Pārvietojot stratēģiskas nozīmes preces no vienas trešās valsts uz citu, starpniecības darījumu atļauts veikt tikai ar komitejas izsniegtu stratēģiskas nozīmes preču tranzīta licenci”.Likuma 5. panta otrajā daļā ir noteikts, ka “Saņemot Eiropas Savienības Kopējā militāro preču sarakstā minēto militāro preču pārvietošanas, eksporta, importa vai tranzīta licenci, stratēģiskas nozīmes preču aprites subjektam nepieciešama Aizsardzības ministrijas izsniegta speciālā atļauja (licence) komercdarbībai ar Eiropas Savienības Kopējā militāro preču sarakstā minētajām precēm”. Savukārt Likuma 5.1 panta otrā daļa nosaka “Lai glabātu, ražotu, transportētu, realizētu un apkalpotu speciālās ierīces un programmatūru, kā arī lai saņemtu eksporta, importa, tranzīta un pārvietošanas licences šīm precēm, stratēģiskas nozīmes preču aprites subjektam ir nepieciešama Valsts drošības dienesta speciālā atļauja (licence) komercdarbībai ar Nacionālajā stratēģiskas nozīmes preču un pakalpojumu sarakstā minētajām speciālajām ierīcēm un programmatūru”.Likumprojekta 20. pantā saskaņā ar Administratīvās atbildības likumu ir ietverti precizēti administratīvo pārkāpumu sastāvi atbilstoši šobrīd spēkā esošā Likuma 3., 5., 5.1 un 18. pantā un Latvijas Administratīvo pārkāpumu kodeksa 166.2 pantā, 179.1 pantā un 201.10panta ceturtajā daļā ietvertajiem administratīvo pārkāpumu sastāviem. Tāpat Likumprojekta 4. pantā paredzētie administratīvo pārkāpumu naudas sodi tika sabalansēti un samazināti atbilstoši Valsts ieņēmuma dienesta vērtējumam par kopējo soda apmēra noteikšanu un tā nepieciešamību. Fiziskām personām naudas sods samazināts līdz septiņdesmit naudas soda vienībām, kas ir aptuveni puse no vidējās algas valstī. Juridiskām personām naudas soda apmēri samazināti līdz sešsimt naudas soda vienībām – pietiekami liels naudas sods, lai juridiskas personas atturētu no turpmākiem administratīviem pārkāpumiem. Papildus samazināta diference starp minimālo un maksimālo naudas sodu, kura iepriekš bija pārlieku liela un grūti piemērojama praksē.Administratīvo pārkāpumu kodeksā ietvertie administratīvo pārkāpumu sastāvi Likumprojektā tika precizēti, jo 179.1 pantā un 201.10panta ceturtajā daļā ietvertie administratīvo pārkāpumu sastāvi savstarpēji pārklājās. Attiecīgi pārkāpumi tika sadalīti un ietverti Likumprojekta 20. panta otrajā, trešajā, ceturtajā un piektajā daļā, kas šobrīd sevī ietver visus Administratīvo pārkāpumu kodeksa 179.1 pantā un 201.10panta ceturtajā daļā ietvertos pārkāpumus. Likumprojektā atsevišķi netiek atdalīti pārkāpumi, kas saistīti ar licences noteikumu neievērošanu (piemēram, preču nodošana citam gala lietotājam, termiņu neievērošana), jo šādas darbības tiek uzskatītas par darbībām bez licences un šādos gadījumos attiecīgi ir piemērojams kāds no 20. panta otrajā, trešajā, ceturtajā un piektajā daļā minētajiem administratīvo pārkāpumu sastāviem.Administratīvo pārkāpumu kodeksa 166.2 pantā paredzētais administratīvo pārkāpumu sastāvs ir precizēts un ietverts Likumprojekta 20. panta pirmajā daļā. Administratīvā pārkāpuma sastāvs ir precizēts, nosakot, ka par administratīvo pārkāpumu ir uzskatāma komercdarbības uzsākšana bez Aizsardzības ministrijas vai Valsts drošības dienesta izsniegtas speciālas atļaujas (licences), lai būtu nepārprotami skaidrs Administratīvā pārkāpuma sastāvs. 21. pantā ir ietverta iestāžu kompetence veikt administratīvo pārkāpumu procesu par 20. pantā minētajiem administratīvajiem pārkāpumiem. Saskaņā ar Likuma 13. pantā noteikto, Likuma ievērošanu atbilstoši savai kompetencei kontrolē Satversmes aizsardzības birojs, Valsts drošības dienests, Valsts policija, Valsts vides dienests, kā arī Likuma 12. pantā norādītā komiteja. Likumprojekta 21. pantā ir uzskaitīto iestāžu skaits ir noteikts atbilstošs, ņemot vērā, ka Likuma 12. pantā minētās iestādes veic stratēģiskas nozīmes preču kontroli atbilstoši savai kompetencei. Kontrole sevī ietver uzņēmumu pārbaudes, dokumentācijas pēcpārbaudes, uzņēmumu telpu fizisku pārbaudi, kā arī funkcijas, kas tiek veiktas saņemot informāciju, piemēram, no ārvalstu dienestiem. Gadījumos, ja tiek konstatēti pārkāpumi, attiecīgā informācija/dokumentācija tiek nodota Likumprojekta 21. panta pirmajā un otrajā daļā norādītajām iestādēm, kas arī izvērtē, vai ir nepieciešams uzsākt administratīvā pārkāpuma procesu. Satversmes aizsardzības birojs, Aizsardzības ministrija, Ārlietu ministrija, Valsts drošības dienests, u.c. neveic, kā arī nav veikušas administratīvo pārkāpumu procesus. Šo iestāžu kompetencē ir stratēģiskas nozīmes preču aprites kontrole.  Ievērojot Informatīvo ziņojumu, Administratīvā pārkāpuma kodeksa 201.10 panta ceturtā daļa ir jāpārņem Finanšu ministrijai. Ārlietu ministrija saņēma Finanšu ministrijas ierosinājumu iekļaut minēto pantu Likumprojektā. Ņemot vērā, ka attiecīgais pants pēc būtības ir piekritīgs Likumam, minētā panta daļa tiek iekļauta Likumprojektā.Likumprojekta 4. pantā paredzētajā likuma 21. pantā ietvertais regulējums ir saskaņots ar Valsts policiju un Valsts ieņēmumu dienestu. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts ir izskatīts Tieslietu ministrijas Pastāvīgajā Latvijas Administratīvo pārkāpumu kodeksa darba grupā 2016. gada 21. aprīlī. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertās tiesību normas attiecas uz stratēģiskas nozīmes preču kontrolē iesaistītajām institūcijām – Ārlietu ministrijas, Stratēģiskas nozīmes preču kontroles komitejas, Iekšlietu ministrijas (Valsts policijas), Finanšu ministrijas (Valsts ieņēmumu dienesta) amatpersonām (darbiniekiem), un privātpersonām, kuras skar stratēģiskas nozīmes preču apriti regulējošie normatīviem akti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Atbilstības izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts un tā anotācija tika publicēts Ārlietu ministrijas tīmekļvietnē sadaļā “Sabiedrības līdzdalība”. |
| 3. | Sabiedrības līdzdalības rezultāti | Priekšlikumi un iebildumi par Likumprojektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Stratēģiskas nozīmes preču kontroles komiteja, Iekšlietu ministrija (Valsts policija), Finanšu ministrija (Valsts ieņēmumu dienests). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Ārlietu ministrs E. Rinkēvičs

Rumpe 67016430

nauris.rumpe@mfa.gov.lv